Ūtrajūs Zīmyssvātkūs skaņ “Kolnasāta”. Itūreiz sovim klauseituojim pīduovojam nūsaklauseit sarunys turpynuojumu ar kapelu ”Vīteri” i ”Rikši” puorstuovim Sandru Stari i Ēriku Zepu. Ar jim sasarunuosim par latgalīšu Zīmyssvātku tradicejom, dzīsmem i folkloru. Sandra i Ēriks studejā nūspielēs ari kaidu dzīsmi.
Sižetā izzynuosim, kai latgalīši viertej paguojušū godu i kaidys ir Jaunuo goda apsajimšonys, cereibys i mierki.
Vuordineicā Ilze Sperga pastuosteis par vuordim ”šeļma” i ”vāpla”.
Raidejumā izskanēs vairuoki aktīra Kristapa Rasima skaiteiti Ontona Slišāna dzejūli. Itūnedeļ jis atzeimātu sovu 65 godu jubileju, tys ir “Kolnasātys” veļtejums juo pīmiņai.
Raidejumu klausīs ite.
Raidejumu taisa – Aigars Runčis, Daira Kokoreviča i Ilze Sperga.
Ziņu sagataveja: “Kolnasāta”
ltg_Latn ltg_Latn ltg_Latn ltg_Latn ltg_Latn ltg_Latn ltg_Latn